Die Rooikruis het hom toe per brief gekontak en toe word die briewe geskryf. Net jammer sy suster het nie lank bly leef nie, want haar dogter laat toe weet sy is oorlede [aanvanklik in gebroke Nederlands, daarna heeltemal in Amerikaans].
Daar was 'n paar jare gelede 'n gebruiker Wikkix Wikixx ensomeer op nl.wiki wat uiteindelik geban is ná baie probleme. Dié gebruiker het onder party ander name ingelog indien die een naam geblokkeer is. Ek was nie by daardie saak betrokke gewees nie en ek ken die besonderhede nie. Ek weet ook nie of gebruiker Wwikix dieselfde persoon is nie, maar ek het die gebruiker 'n bietjie dopgehou en hy het nou begin snaakse goed doen. Sien byvoorbeeld
En hoekom daar moet 'n kat "Christelike figure uit die Nuwe Testament" naas 'n kat "Figure uit die nuwe testament" wees? Is dit nie 'n bietjie POV nie? Wie gaan uitmaak wie Christen was en wie dit nie was nie? Was Judas 'n Christen?
En dan is daar dit. Ek weet nie of iedereen sal saamstem die stigter van die Mormone onder die Christene te reken nie. Wil ons daaroor baklei? (Dit is ook 'n kat wat nie regtig handig is nie. Hoeveel Christene is daar sedert 33 n.C. gewees?)
As mens kyk na Afrikaans, vergeleke met Zoeloe, raak dit vir my duidelik dat Ethnologue nie baie akkuraat werk nie, of 'n baie skewe benadering het van die mag en oorlewing van taal. Twee "feite" trek ek in twyfel: bevolkingsaanwas en stabiliteit.
Zoeloe word byvoorbeeld, wat volgens sy EGIDS (stabiliteit, ontwikkeling en oorlewingskans) betref, hoër aangedui as Afrikaans. Dit kos my 'n rukkie om te besef Ethnologue kyk net of 'n taal as 'n "amptelike landstaal" verklaar is, teenoor die hoeveelheid sprekers. As jy dus op papier as 'n landstaal verklaar is, en 'n redelike hoë bevolkingsyfer het - is jy naby aan volmaaktheid. Jou taal is onaantasbaar.
1. In die Suid-Afrikaanse Volksopname van 2011 is aangedui (volgens Citypress) dat Xhosa en Zoeloe 'n effense terugslag in demografie beleef (om verskeie redes - emigrasie, siekte, moord, ongevalle, taalverskuiwing, mense wat nie getel is nie, ens.), terwyl Afrikaans 'n bietjie vooruitboer, en die vooruitgang van Engels as huistaal 'n duidelike taalverskuiwing aandui uit alle bevolkingsgroepe. As jy egter kyk na Toekoms in eie taal, deur die FAK (bl. 16), sal ek meer bekommerd wees oor die toestand van Xhosa. Dit het die Staat 'n driedubbele hartaanval gegee (waarvoor hulself verantwoordelik is weens hul steeds durende verengelsingsbeleid) en voorgestel dat Afrikatale nou op skole geleer word [wat 'n nuutjie vir die Kaapse skole is, maar eeuelank 'n trotse tradisie in Transvaal is.] Tog skryf Ethnologue steeds wat hy in 2010 gesê het oor Zoeloe: increasing. Daarteenoor bly sy standpunt omtrent Afrikaans presies dieselfde: decreasing. Sensus 2011 beteken blykbaar niks, maar die Verenigde Nasies se Statistiekafdeling (UNSD) se mening tel glo meer. Moenie vergeet dat Afrikaans deur alle etniese groepe as moedertaal gepraat kan word nie, al speel die emigrasiesyfer van watter groepe watter rol ook al.
2. Wat die koerantwese, die pers, en enige drukwerk betref (miskien ook Wikipedia) - is Zoeloe glad nie in so 'n gunstige posisie soos wat Ethnologue skets nie. Ek sou dit amper kommerwekkend beskou. Laat ons ook nie begin redeneer oor akademiese tekste wat (enigsins) in 'n Afrikataal verskyn nie. Zoeloe se News24-nuuswerf is steeds gratis (terwyl die Afrikaanse Netwerk24 sy pond vleis eis; terwyl sy voorganger, Nuus24, voorheen HEELTEMAL gratis was). Gaan loer jy wel by die Zoeloe-afdeling, spreek die (afwesigheid van) kommentaar daar duidelik dat die sprekers eerder die Engelse News24.com verkies waar die eintlike lewe is. Jy kan ook na mysubs gaan kyk hoeveel tydskrifte te koop is met Afrikaanse name... Sal ek noem dat Morne (teksredakteur) en Winstonza (eindredakeur) se tydskrif een van die gewildste tydskrifte in Suid-Afrika is? Ek kan met alle eerlikheid nie eintlik 'n Zoeloetydskrif se naam oproep nie, behalwe die Drum en Bona. Kyk mens na die hoeveelheid boeke wat in Afrikaans gepubliseer word, kan ek nie dink hoe jy Zoeloe op dieselfde vlak as Afrikaans wil aandui nie. Al twee tale het ook hul eie skottelkanale in Afrikaans/Zoeloe onderskeidelik (of versin ek dit nou?). En die hoeveelheid radiostasies dink ek is om't ewe.
4. Zoeloe en Afrikaans is op gelyke voet wat die staatsdiens betref - dit word hoogstens as 'n munisipale taal hanteer. En soms word dit in die parlement gebesig - duidelik irriterend vir die parlementslede wat nie 'n woord verstaan nie. In die praktyk tel ook die meerderheid van die dorp/stad/munisipaliteit se houding teenoor taal. Hier waar ek bly, wil die meerderheid mense in Afrikaans gehelp word - daarom word amptelike briewe ens. eers in Afrikaans geskryf, dan na (in...) Engels vertaal. En dan in Xhosa (dit tel as standaardpraktyk). Volgens die Wes-Kaapse beleid moet alle munisipaliteite drietalig wees.
In die praktyk is jy slegs by enkele universiteite wel gelukkig as jy die geleentheid het om in jou moedertaal te studeer. Jy hoop en bid ook die regter (ook polisieman, kelnerin, verpleegster, dokter) kan jou taal verstaan in 'n noodgeval (dit geld ook vir Xhosas wat getuig teenoor 'n Afrikaans/Engelse regter en vica versa). As jy nie Engels ken nie, gaan jy dikwels langer in die tou wag om gehelp te word (want klaarblyklik weet mense nie wat tolke is nie). Afrikaans mag wel in die openbare sektor 'n teruggang beleef - maar steeds verkeer hy (in 'n globale perspektief en deur aggressiewe taalbewustheid) in 'n gunstiger posisie as Zoeloe!
Daar word meer inligting weergegee by die Zoeloe-inskrywing as by Afrikaans op Ethnologue. Iemand doen duidelik nie sy huiswerk nie.
6.1. Hoe kan jy met alle sekerheid weet dit is die totale syfer van die wêreldwye tweedetaalsprekers? Ek was dit nie tydens die sensus van 2011 gevra nie. En presies hoe toets jy gehalte? Ek weet daar is sekere Hollanders wat in proefskrifte skryf hulle het C2-kennis van Afrikaans, maar dit is leuens - want so 'n aanmatigende houding kan slegs beproef word met 'n geldige sertifikaat as bewys. En dit het Suid-Afrika nie. AFRIKAANS EN ZOELOE HET GEEN ORGANISASIE WAT SOOS DIE GOETHE-INSTITUUT of FRANSE AKADEMIE C2-SERTIFIKATE (VOLGENS DIE EUROPESE VERWYSINGSKADER) KAN UITREIK NIE. Net Oxford bied A1-klasse in Afrikaans aan, wat gesertifiseer word. Hierdie kwessie verwys ek vriendelik na die Suid-Afrikaanse Akademie vir Wetenskap en Kuns.
7. Die taalkaarte van Ethnologue kon netsowel by http://langscape.umd.edu/map.php gekopieer gewees het. Nie alleen is die data verouderd nie, maar minderheidstale binne 'n streek word werklik nie in ag geneem of gekarteer nie. Kyk gerus na Suid-Namibië; hoe stop 'n taal dood by die grens? Hoe kan daar 'n stuk niemandsland wees tussen Vioolsdrif tot Keetmanshoop tot binne in Windhoek? Dit maak mos nie sin nie. Kyk jy egter na Botswana, strek Afrikaans daar weer tot binne in die Kaprivistrook (tik "Afrikaans" in, klik dan op Afrikaans, Botswana - Language and Map Data ). Hoe bring mens die kloutjie by die oor?